EkBass/fiwiki-20250220-pages-articles huggingface dataset:
Arokissa

Arokissa (Otocolobus manul) eli manuli on kesykissan kokoinen, pitkäturkkinen kissaeläin, joka elää itäisen Aasian karuilla aroilla. == Tuntomerkit == Arokissa on pituudeltaan 50–65 senttimetriä ilman häntää. Se painaa 2,5–5,5 kilogrammaa. Arokissalla on litteä naama ja pienet korvat, jotka sijaitsevat kaukana toisistaan. Sen jalat ja häntä ovat lyhyet. Silmien pupillit ovat pyöreät, toisin kuin muilla kissoilla. Arokissan turkki on pitkä ja väriltään punertava tai harmaa. Sen hännänpää on musta ja otsassa on mustia laikkuja. Valkoiset karvojen päät saavat arokissan turkin näyttämään huurteiselta. Arokissan pitkä turkki suojaa sitä aron kylmyydeltä. Vatsan alla ja hännässä karvat ovat erityisen pitkät. Arokissa muistuttaa persialaiskissaa mutta ei ole kuitenkaan sen kantamuoto kuten joskus luultiin. == Elintavat == Arokissa lepäilee päivisin pesäkolossaan ja lähtee liikkeelle iltahämärissä. Se on hyvä kiipeilijä vaikka elääkin puuttomilla aroilla. Lyhyiden jalkojensa takia se välttelee alueita, joilla lumen syvyys on talvisin yli 10 cm. Arokissa on taitava saalistaja, ja se saalistaa lähinnä tarkan näköaistinsa avulla. Ulkonäkönsä vuoksi se myös sulautuu aavikon muotoihin, jolloin saalis ei havaitse sitä. Arokissan pääasiallista ravintoa ovat piiskujänikset. Lisäksi se syö muita pieniä nisäkkäitä, kuten jyrsijöitä, ja satunnaisesti lintuja. Arokissat ovat yksineläjiä kiima-ajan ulkopuolella. Arokissan kiima-aika on keväällä. Sen kantoaika on 60–65 vuorokautta, ja se saa kerrallaan 4–7 poikasta. Vanhin tunnettu arokissa eli 11-vuotiaaksi. == Uhat ja suojelu == Uhanalaisluokitukseltaan arokissa oli ennen vuotta 2019 silmälläpidettävä. Uudessa arvioinnissa laji katsottiin elinvoimaiseksi, mutta sen kanta on kuitenkin laskeva. Sitä uhkaavat etenkin sen tärkeimmän ravintoeläimen pikan myrkytykset. Arokissaa metsästetään sen turkin vuoksi, vaikka lajia saa metsästää laillisesti vain Mongoliassa ja sen turkilla käytävää kauppaa on rajoitettu. Arokissan elinalueille on perustettu suojelualueita, ja myös lumileopardien suojelu auttaa lajia, sillä ne elävät osin samoilla alueilla. Arokissojen suojelua koordinoi vuonna 2016 perustettu Pallas’s cat International Conservation Alliance. Suomessa Korkeasaaren eläintarha tukee järjestön toimintaa ja kerää varoja arokissojen suojeluun. Arokissa kuuluu Euroopan eläintarhajärjestön ylläpitämään EEP-suojeluohjelmaan. Suojeluohjelman tarkoitus on ylläpitää lajin tervettä ja geneettisesti monimuotoista tarhakantaa. Lisäksi tarhoissa asuvista arokissoista pidetään maailmanlaajuista kantakirjaa. == Alalajit == * Otocolobus manul manul, Iran, Kazakstan, Kirgisia, Turkmenistan, Uzbekistan, Tadžikistan, Afganistan, Pakistan, Mongolia, Länsi-Kiina * Otocolobus manul nigripectus, Kashmir, Nepal, Tiibet == Lähteet == == Aiheesta muualla == * * * Luokka:Kissaeläimet Luokka:Seulonnan keskeiset artikkelit
Kari Traa

Kari Traa (s. 28. tammikuuta 1974 Voss, Norja) on norjalainen entinen freestylehiihtäjä. Hän on voittanut kumparelaskussa kolme olympiamitalia, joista yksi on kultainen. Lisäksi hän on voittanut neljä kumparelaskun maailmanmestaruutta (yksittäis- ja parikilpailuissa) ja on lajin moninkertainen maailmancup-voittaja. Traa on Norjassa hyvin tunnettu ja suosittu urheilija. Kari Traa kasvoi Vossin kaupungissa Länsi-Norjan vuoristossa. Voss on tärkeä talviurheilukeskus, ja Kari aloitti laskettelun jo pienenä tyttönä. Freestylen pariin hän siirtyi vasta paljon myöhemmin ja aloitti kumparelaskun 16-vuotiaana. Hän pääsi mukaan ensimmäiseen viralliseen kumparelaskun olympiakilpailuun 1992 Albertvillessä, jossa hän sijoittui 14. sijalle. Norjan kotikisoissa 1994 hän ei kilpaillut loukkaantumisen takia. Traan kansainväliset sijoitukset paranivat tämän jälkeen. Vuoden 1998 talviolympialaisissa Naganossa hän sai naisten kumparelaskun pronssimitalin. Seuraavien neljän vuoden aikana hän saavutti kumparelaskun maailmanmestaruuksia ja maailmancup-voittoja. Vuoden 2002 olympialaisissa Salt Lake Cityssä hän voitti olympiakultaa selvällä erolla muihin kilpailijoihin. Olympiavoittonsa jälkeen hän jatkoi kultakannassa seuraavan vuoden maailmanmestaruuskisoissa. Talvella 2004 Traa alkoi suunnitella urheilu-uransa lopettamista tulevien olympialaisten jälkeen. Vuoden 2005 freestylen MM-kisat Rukalla menivät häneltä yllättävän heikosti, vaikka saman vuoden kumpareiden maailmancupista tulikin toinen sija. Traa ilmoitti suuntaavansa vaatetusalalle lopetettuaan kilpaurheilun. Hänen vuonna 2002 perustamansa urheiluvaatteita valmistava yritys onkin jo saavuttanut menestystä. Kari Traa jatkoi kumparelaskua vielä kauden 2005–2006 ajan. Hän kertoi leikkimielisesti tavoittelevansa palkintokaapista vielä puuttuvaa olympiahopeamitalia. Tämä toteutuikin, sillä Torinon talviolympialaisissa 2006 hän sijoittui toiseksi kumpareissa lajin nousevan tähden, Jennifer Heilin jälkeen. Samana keväänä Traa osallistui viimeiseen maailmancupin osakilpailuunsa 18. maaliskuuta 2006 ja sijoittui myös tällä kaudella kumparelaskun kokonaiskilpailussa toiseksi. Hänen uransa päättyi Norjan kansallisiin kisoihin 25. maaliskuuta 2006 Myrkdalenissa. Vuodesta 2002 lähtien hän on suunnitellut naisten urheiluvaatetusta tavaramerkillä Kari Traa (KT). == Lähteet == == Aiheesta muualla == *Virallinen kotisivu Luokka:Norjalaiset freestylehiihtäjät Luokka:Norjalaiset olympiavoittajat Luokka:Norjalaiset liikemiehet Luokka:Vuonna 1974 syntyneet Luokka:Elävät henkilöt
Laila Freivalds

Laila Freivalds (s. 22. kesäkuuta 1942 Riika) on ruotsalainen sosialidemokraattisen työväenpuolueen poliitikko ja lakimies. Hän toimi Ruotsin oikeusministerinä vuosina 1988–1991 sekä 1994–2000 ja ulkoministerinä 2003–2006. Freivalds syntyi Riiassa, Latviassa toisen maailmansodan aikana ja pakeni perheensä mukana Ruotsiin. Freivalds valmistui Uppsalan yliopistosta vuonna 1970. Vuodesta 1976 hän työskenteli Ruotsin kuluttajavirastossa, kunnes valittiin oikeusministeriksi vuonna 1988. Ulkoministeriksi hän tuli vuonna 2003 Anna Lindhin salamurhan jälkeen. Freivalds on naimisissa ja hänellä on yksi tytär. Laila Freivalds and Colin Powell.jpg|Laila Freivalds ja Colin Powell Washingtonissa 17.2.2004. ==Väärinkäytökset uralla== Freivalds on poliittisella urallaan toiminut useaan otteeseen siten, että toiminnasta on seurannut kritiikkiä. Ollessaan oikeusministeri hän teki epämääräiset talokaupat ja joutui eroamaan. Ulkoministerinä ollessaan häntä syytettiin välinpitämättömästä suhtautumisesta Kaakkois-Aasian tsunamikatastrofiin, jossa kuoli 500 ruotsalaista. Freivaldsin ulkoministerikausi päättyi eroon 21. maaliskuuta 2006, koska hän oli sotkeutunut Muhammad-pilapiirrosjupakkaan sulkemalla ruotsalaisen kuvat julkaisseen Ruotsidemokraattien (Sverigedemokraterna, SD) kotisivut. Ruotsin ulkoministeriö rikkoi tapauksessa lakia puuttuessaan lehdistönvapauteen. ==Lähteet== Luokka:Ruotsin ulkoministerit Luokka:Ruotsin sosiaalidemokraattisen työväenpuolueen poliitikot Luokka:Vuonna 1942 syntyneet Luokka:Elävät henkilöt
Rui Costa

Rui Manuel César Costa (s. 29. maaliskuuta 1972 Lissabon, Portugali) on portugalilainen entinen jalkapalloilija. Nykyisin hän toimii Benfican jalkapallotoimenjohtajana. Rui Costaa pidetään yhtenä Portugalin kaikkien aikojen parhaista pelaajista. Hän oli yksi Portugalin "kultaisen sukupolven" tähdistä. Rui Costa pelasi yleensä hyökkäävänä keskikenttäpelaajana niin sanotulla kymppipaikalla. Hänet tunnettiin erityisesti pelinäkemyksestään ja syöttötaidostaan. == Ura == Rui Costa oli Benfican kasvatti. Ammattilaisuransa hän aloitti lainapestillä Fafen riveissä vuonna 1990. Vuonna 1991 Rui Costa palasi Benficaan. Hän saavutti seurassa kolmen kauden aikana sekä Portugalin- mestaruuden että Portugalin cupin voiton. Vuonna 1994 Rui Costa siirtyi Italiaan Fiorentinan riveihin. Hän edusti Fiorentinaa seitsemän kauden ajan ja saavutti seurassa muun muassa kaksi Italian cupin voittoa. Vuonna 2001 Rui Costa siirtyi toiseen italialaisseuraan Milaniin. Milanissa hän saavutti viiden kauden aikana muun muassa Italian-mestaruuden, Italian cupin voiton ja Mestarien liigan voiton. Vuonna 2006 Rui Costa palasi Benficaan. Hän lopetti uransa vuonna 2008 ja ryhtyi seuran jalkapallotoimenjohtajaksi. Portugalin maajoukkueessa Rui Costa pelasi vuosina 1993–2004 94 ottelua ja teki niissä 26 maalia. Hän edusti Portugalia EM-kilpailuissa vuosina 1996, 2000 ja 2004 sekä MM-kilpailuissa vuonna 2002, joissa hän teki maalin Puolaa vastaan. Rui Costa saavutti Portugalin riveissä EM-hopeaa kotikisoissa vuonna 2004. Hän oli myös mukana Portugalin nuorten maailmanmestaruuden voittaneessa joukkueessa vuonna 1991. == Saavutukset == * Portugalin-mestaruus 1994 * Portugalin cup 1993 * Italian-mestaruus 2004 * Italian cup 1996, 2001, 2003 * Italian supercup 1996, 2004 * Mestarien liiga 2003 * UEFA Super Cup 2003 * EM-hopea 2004 * Nuorten MM-kulta 1991 == Lähteet == == Aiheesta muualla == * Rui Costa PortuGOALin sivustolla Luokka:Portugalilaiset jalkapalloilijat Luokka:FIFA 100 Luokka:Vuonna 1972 syntyneet Luokka:Elävät henkilöt
Lapinniemi

Lapinniemi on kaupunginosa Pohjois-Tampereella. Lapinniemen kaupunginosa muodostettiin Tampereen 9. kaupunginosan pohjoisosasta vuonna 1989. Naapurikaupunginosia ovat Petsamo, Lappi ja Tampella. Tampereen keskustaan Lapinniemestä on noin kaksi kilometriä, ja linja-autolla pääsee Tammelan läpi Keskustorille runsaassa kymmenessä minuutissa. Lapinniemen alueelle valmistui vuonna 1899 Tampereen Puuvillateollisuus Oy:n kankaita ja lankoja valmistanut puuvillatehdas, joka liitettiin Tampellaan vuonna 1934. Tehdas oli toiminnassa 1980-luvun puoliväliin saakka. Lapinniemessä sijaitsee Rauhaniemen kansankylpylä, vanhaan puuvillatehtaaseen rakennettu kylpylähotelli Holiday Club Tampereen kylpylä sekä Koukkuniemen vanhainkoti. Lapinniemi oli asuntomessualueena vuonna 1990. == Lähteet == * Maija Louhivaara: Tampereen kadunnimet, s. 99. Tampere: Tampereen museoiden julkaisuja 51, 1999. ISBN 951-609-105-9. == Aiheesta muualla == * Lapinniemi ja venelaiturit, ilmakuva; Kansalaisen karttapaikka *
Viremia

Viremia tarkoittaa viruspartikkelien olemassaoloa veressä. Havaittavia oireita viremiassa ei välttämättä ole. ==Katso myös == * bakteremia * sepsis Luokka:Virologia
Per-Johan Axelsson

Per-Johan Axelsson (s. 26. helmikuuta 1975 Kungälv, Ruotsi) on ruotsalainen entinen jääkiekkoilija, joka pelasi vasempana laitahyökkääjänä. Axelsson pelasi neljä kautta aikuisten sarjoissa hänen kotikaupunkinsa joukkueessa Frölunda HC:ssa, ennen kuin hän siirtyi Boston Bruinsin joukkueeseen. Bruins varasi hänet NHL:ään vuoden 1995 varaustilaisuudessa. Hänen varausnumeronsa oli #177. Hän pelasi Bruinsissa vuoteen 2009 asti, lukuun ottamatta NHL:n työsulkukautta, jolloin hän pelasi kotikaupungissaan Frölundan joukkueessa voittaen siellä Ruotsin mestaruuden. == Maajoukkueura == Axelsson on edustanut myös Ruotsin jääkiekkomaajoukkuetta useaan otteeseen ja voittanut MM-hopeaa vuosina 2004 ja 2003, pronssia vuosina 2002 ja 2001, sekä olympiakultaa vuonna 2006. ==Lähteet== Luokka:Ruotsalaiset jääkiekkoilijat Luokka:Ruotsalaiset olympiavoittajat Luokka:Boston Bruinsin varaamat pelaajat Luokka:Vuonna 1975 syntyneet Luokka:Elävät henkilöt
Trasjanka

Trasjanka () on Valko-Venäjällä puhuttava venäjän ja valkovenäjän kielten väli- ja sekamuoto. Monet yhdistävät kielimuodon käyttämisen alhaisempaan koulutustasoon; toisaalta monet sujuvaa valkovenäjää ja venäjää taitavatkin saattavat käyttää trasjankaa arkipuheessaan. Kielimuotoa on käytetty myös taiteessa ja populaarimusiikissa (mm. Krambambulja) toisinaan humoristisessa tai ivaavassa yhteydessä. Trasjankaa on käytetty esimerkiksi luomaan mielikuvaa presidentti Aljaksandr Lukašenkan ja hänen kannattajiensa viestinnästä. Kaunokirjallisuudessa trasjankan käyttö on ainakin toisinaan koettu loukkaavaksi. Kun Haruki Murakamin kootut novellit käännettiin venäjäksi, ja erään vähemmän arvostettua japania puhuvan henkilöhahmon kielellisenä vastineena käytettiin trasjankaa, koettiin tämä valkovenäläisten internetkäyttäjien taholla skandaalina. Joissain kielitieteellisissä tarkasteluissa trasjankasta on pyritty erottamaan valkovenäjän kieleen pohjautuva ja venäjään pohjautuva muoto. On myös pohdittu teorian tasolla voisiko kyseessä olla kolmas näiden väliin sijoittuva kieli. Ukrainassa puhuttava vastaava ukrainan ja venäjän sekamuoto on nimeltään suržyk. ==Lähteet== ==Aiheesta muualla== * * Luokka:Itäslaavilaiset kielet Luokka:Valko-Venäjän kielet Luokka:Venäjän kieli
Niagara (lautapeli)

Niagara on Thomas Lieschingin suunnittelema ja Zochin vuonna 2004 julkaisena lautapeli. Suomenkielisen painoksen julkaisi suomalainen Marektoy. Pelissä tarvitaan ennakointikykyä ja varsinkin useammalla pelaajalla riskien arvioiti on tärkeää. Peli soveltuu sekä aikuisille että lapsille. Niagarassa pelaajat yrittävät saada itselleen oikean yhdistelmän jalokiviä hakemalla niitä kanootilla virtaavan joen rannalta ja palauttamalla kanootit jalokivineen rannalle. Jalokiviä on viittä laatua, joista vaikeimmin tavoitettavat sijaitsevat aivan vesiputouksen reunalla. Niagara voitti Spiel des Jahres -palkinnon vuonna 2005. ==Pelilauta== Niagaran pelilauta rakentuu pelin säilytyslaatikon päälle. Laudassa on joenuoma, johon asetetaan läpinäkyviä laattoja, jotka kuvaavat joen liikettä. Kanootit, joita kullakin pelaajalla on kaksi, liikkuvat uomassa laatalta toiselle. Vuoron päätyttyä laattoja siirretään työntämällä uusia laattoja yläjuoksulta, jolloin osa alajuoksun laatoista putoaa pelilaudalta. Pudonneiden laattojen päällä olevat kanootit poistuvat laattojen mukana laudalta ja pelaajan on ostettava ne takaisin itselleen. Joenuoman varrella on viisi paikkaa jalokiville. ==Pelin kulku== Pelivuoro jakaantuu kolmeen osaan, jossa ensimmäisessä pelaajat valitsevat tulevalla vuorolla suorittamansa toiminnon, toisessa pelaajat siirtävät kanoottejaan vuorotellen ja kolmannessa joki virtaa. Tärkeintä pelissä on oikean toiminnon valinta oikeaan aikaan. Onnistuakseen pelaajan täytyy arvioida muiden pelaajien tekemisiä, joen liikettä ja tulevia vuoroja. ==Aiheesta muualla== *Niagaran arvostelu Lautapelaaja.net -sivustolla *Artikkeli Niagarasta lautapelit.fi -sivustolla Luokka:Perhepelit
PowerShell

250px|thumb|PowerShell Windows Vista -ympäristössä. PowerShell (koodinimi Monad}) on Microsoftin alunperin Windows-käyttöjärjestelmiä varten kehitetty seuraavan sukupolven komentotulkki, joka lainaa Unixissa tyypillisesti käytettävistä komentoriveistä ominaisuuksia ja yhdistelee niitä tietokantojen hallintaan liittyvien ominaisuuksien kanssa. Sen avulla voidaan myös ajaa merkkipohjaisia ohjelmia eli skriptejä, joilla voidaan automatisoida monia tietokoneen toimintoja. PowerShell on nykyään avoin ohjelmisto, vaikka se alunperin olikin omisteinen ohjelmisto. Nykyään PowerShell on saatavilla Windowsin lisäksi myös macOS:lle ja GNU/Linux-käyttöjärjestelmille. PowerShellin voi asentaa esimerkiksi GNU/Linuxille käyttäen Deb-pakettia, RPM- pakettia tai Snap-paketinhallintaohjelmaa. Oletuksena PowerShell kerää analytiikkadataa, mutta tästä voi kieltäytyä vaihtamalla asetuksia. PowerShellin aputoimintoa voi käyttää komennolla `Get-Help`, mutta aluksi täytyy ladata ohjetiedostot komennolla `Update-Help`. Windows PowerShell ei ollut osana Windows Vistaa aikatauluongelmista johtuen, mutta sisältyy Vistan SP1-päivitykseen ja Windows Server 2008 -jakeluun. Nykyään PowerShellin virallisen integroidun ohjelmointiympäristön eli PowerShell ISE:n on kehitys on lopetettu, eikä uusia PowerShell versioita tueta. Microsoft suosittelee siirtymään modernimpaan VS Code -tekstieditoriin ja sille Microsoftin kehittämään viralliseen PowerShell-lisäosaan. VS Coden PowerShell -lisäosa sisältää PowerShell ISE ohjelmointiympäristöä jäljittelevän tilan, jonka saa käyttöön sen asetuksista. == Katso myös == * Cmd.exe * Windows Subsystem for Linux == Lähteet == ==Kirjallisuutta== * == Aiheesta muualla == * PowerShellin virallinen dokumentaatio Luokka:Komentotulkit Luokka:Windowsin komponentit Luokka:Seulonnan keskeiset artikkelit
Next-Generation Secure Computing Base

Next-Generation Secure Computing Base (NGSCB) on Microsoftin trusted computing -tekniikkaa toteuttava ohjelmistoarkkitehtuuri. Tätä, aiemmin Palladium- nimellä tunnettua arkkitehtuuria on tarkoitus käyttää Windows Vistan Service Pack 1ssä. Luokka:Microsoft
Windows Communication Foundation

Windows Communication Foundation, eli WCF on osa Microsoftin .NET sovelluskehystä. Tyypillisimmin WCF:ää käytetään palvelukeskeskeistä arkkitehtuuria (engl. SOA, Service Oriented Architecture) hyödyntävissä arkkitehtuureissa. WCF avulla sovellukset voivat lähettää dataa asynkronisesti päätepisteiden (engl. endpoint välillä). WCF palveluja voidaan julkaista esim. IIS:in päälle, windows servicenä tai perinteisenä windows applikaationa. WCF mahdollistaa myös päätepisteen tarjoamien palvelujen metadatan julkistamisen siten, että päätepisteen tarjoamien palvelujen kuvaukset ovat luettavissa esim. selaimella WSDL-muodossa. Ohjelmistokehittimet kuten esim. Microsoft Visual Studio tai Embarcadero RAD Studio mahdollistavat asiakasohjelmiston rajapinnan automaattisen muodostamisen näistä metadata kuvauksista. == Aiheesta muualla == * https://msdn.microsoft.com/en- us/library/ms731082(v=vs.110).aspx Luokka:Microsoft Windows Luokka:Väliohjelmistot
Jäätelöauto

thumb|Jäätelöauto Helsingissä Jäätelöauto on auto, josta harjoitetaan jäätelön vähittäismyyntiä asiakkaille auton kulkureitin varrella myymäläauton tapaan. Jäätelöautojen toimintaa perustellaan katkeamattomalla kylmäketjulla. Kun jäätelöä kuljetetaan kaupasta kotiin, se ehtii sulaa, mutta jos jäätelö tuodaan pakastimilla varustetulla autolla aivan kotiovelle, se on yhä jäässä. Toisaalta kaupoissa valikoimat saattavat olla monipuolisemmat ja hinnat halvempia. Jäätelöautoilla on usein tunnussoitto, jolla asiakkaita houkutellaan. Jäätelöautojen mainossoitto on kielletty tai sitä on säännöksin rajoitettu häiritsevänä joissakin maissa , , Luettu 12.5.2007 ja Suomessakin joillakin paikkakunnilla. Jäätelöautojen idea keksittiin Ruotsissa 1960-luvulla. Suomessa jäätelöautot aloittivat toimintansa vuonna 1993. Syksyllä 2012 alettiin valmistella Suomen Kotijäätelön jäätelöautotoiminnan lopettamista Suomessa. Viimeiset Suomen Kotijäätelön jäätelöautot lopettivat toimintansa 18. elokuuta 2013, ja samalla Kotijäätelö Oy lopetti liiketoimintansa Suomessa. Nestlé puratuttaa jäljellä olevat jäätelöautot, muun muassa pakastinosa irrotetaan. Vuonna 2014 Suomen Jätskiauto Oy ryhtyi jatkamaan jäätelöautotoimintaa Suomessa. Toimintamalli on lähes samankaltainen kuin Suomen Kotijäätelöllä paitsi että toiminta ajoittuu kesäaikaan ja sen lisäksi autoissa on uusi tunnussoitto. Toiminta on myös merkittävästi suppeampaa kuin Suomen Kotijäätelö Oy:lla. ==Katso myös== *Kotijäätelö == Lähteet == == Aiheesta muualla == * Suomen Jätskiauto Oy Luokka:Erikoisajoneuvot Luokka:Jäätelöt Luokka:Vähittäiskauppa
Windows Workflow Foundation

Windows Workflow Foundation eli WWF mahdollistaa Vistan yhtenäisten datavirtojen hallinnan erilaisilla työkaluilla. Sen tehtävä on myös automatisoida käyttäjän kannalta tärkeitä tehtäviä, joihin käyttäjä ei muuten voisi vaikuttaa. Luokka:Microsoft Windows
Windows Presentation Foundation

Windows Presentation Foundation eli WPF on .NET Framework 3.0:ssa esitelty kirjasto (aiemmin koodinimeltään Avalon) joka muodostaa Windows Vistan ja myöhempien Windows-versioiden graafisen rajapinnan. WPF toimii käyttöliittymän pohjana ja grafiikan, tekstin, animaatioiden ja videon piirron rajapintana. Se muodostuu XML:ään, .NET:iin ja vektorigrafiikkaan liittyvistä teknologioista. WPF käyttää grafiikan piirtoon DirectX:ää ja näytönohjaimen 3D-ominaisuuksia. Vektoripohjaisuuden vuoksi se voi olla huomattavasti perinteistä grafiikan piirtoa hitaampi. Se korvaa aikaisemmin Windows-käyttöjärjestelmissä käytetyt GDI ja GDI+-järjestelmät. Luokka:Microsoft Windows
Swiss International Air Lines

Swiss International Air Lines eli Swiss on Sveitsin suurin, vuonna 2002 perustettu lentoyhtiö, joka perustettiin konkurssipesä Swissairin tilalle. Se harjoittaa reittiliikennetoimintaa niin Euroopassa, Pohjois-Amerikassa, Etelä- Amerikassa, Afrikassa kuin Aasiassakin, ja yhteensä sillä on lentokohteita 70. Swissin päälentokenttänä toimii Zürichin lentoasema, ja päämajaansa se pitää Baselin kaupungissa. Yhtiön laivastossa on yli 80 konetta, joista suurin osa on Airbus A220, A320 ja A330 -sarjojen koneita. Saksalainen Lufthansa osti Swissin vuonna 2005. Swiss liittyi Star Alliance -lentoyhtiöallianssiin 1. huhtikuuta 2006. == Laivasto == === Nykyinen laivasto === Kesäkuussa 2024 Swiss International Air Linesin laivasto koostuu seuraavista konetyypeistä. Laivaston keski-ikä on 11,3 vuotta. Swiss International Air Linesin laivasto Konetyyppi Lukumäärä Tilauksia Matkustajapaikkoja Huomautuksia Airbus A220-100 9 -- 125 Konetyypin ensimmäinen käyttäjä. Airbus A220-300 21 -- 145 Airbus A320-200 11 -- 180 Poistetaan laivastosta. Korvataan Airbus A320neo -koneilla. Airbus A320neo 7 10 Korvaa Airbus A320-200 -koneet. Airbus A321-100 3 -- 219 Airbus A321-200 3 -- Airbus A321neo 4 4 215 Airbus A330-300 14 -- 236 Airbus A340-300 4 -- 223 Poistetaan laivastosta. Korvataan Airbus A350-900 -koneilla. Airbus A350-900 -- 5 vahv. myöh. Toimitukset alkavat vuonna 2025. Korvaa Airbus A340-300 -koneet. Boeing 777-300ER 12 -- 340 Yhteensä 88 19 == Lähteet == == Aiheesta muualla == *Yhtiön virallinen sivusto Luokka:Sveitsiläiset lentoyhtiöt Luokka:Kansalliset lentoyhtiöt Luokka:Star Alliance
Windows Server 2008

Windows Server 2008 (kehitysnimi "Longhorn") on Microsoftin Windows Server -tuoteperheen kolmanneksi uusin palvelinjakelu (uusin on Windows Server 2016). Jakelu rakentuu samalle Windows NT 6 -sarjan käyttöjärjestelmälle kuin Windows Vista ja Windows 7, eli sisältää siten samat arkkitehtuuriset uudistukset ja toiminnalliset parannukset. Huomattavin uusi yksittäinen parannus edelliseen versioon on Server Core -teknologia. Windows Server 2008:aa seuraava versio oli Windows Server 2008 R2. Windows Server 2008 R2 oli viimeinen Itanium- suorittimia tukeva versio. == Server Core -teknologia == Server Core on yksi Windows Server 2008:n asennusvaihtoehdoista. Server Core on huomattavasti riisutumpi versio tavallisesta asennuksesta ja sisältää ainoastaan komentorivipohjaisen käyttöliittymän. Tekstieditori ja muutamia muita graafisia ohjelmia on kuitenkin käytettävissä. Tärkein syy Server Core -asennusvaihtoehdon kehittämiselle oli vähentää mahdollisia haavoittuvuuksia, joita voitaisiin käyttää hyväksi tietomurrossa palvelimelle. On arvioitu, että edellisestä Windows Server -versiosta löytyneistä haavoittuvuuksista 70% ei olisi vaikuttanut Server Core -asennukseen. http://channel9.msdn.com/posts/Duncanma/Iain-McDonald-and-Andrew-Mason-show- off-the-new-Windows-Server-OS/ == Poistetut ja muuttuneet ominaisuudet == Seuraavat ominaisuudet olivat Windows Server 2003 palvelinjakelussa, mutta on poistettu Windows Server 2008 -palvelimesta. * OSPF-reititysprotokollan komponentti on poistettu.http://technet.microsoft.com/en- us/library/cc730711(WS.10).aspx#BKMK_6 Removed technologies in Routing and Remote Access in Windows Server 2008 * Palvelut Macintoshille, jotka tarjosivat tiedosto- ja tulostinjaon AppleTalk-protokollan kautta on poistettu.http://technet.microsoft.com/en- us/library/cc730711(WS.10).aspx#BKMK_6 Removed technologies in Routing and Remote Access in Windows Server 2008 * NTBackup on korvattu uudella varmuuskopiointiohjelmalla, joka ei tue enää nauha-asemille varmuuskopiointia. * POP3-palvelu on poistettu Internet Information Services 7.0:sta.http://technet.microsoft.com/en-us/library/cc268242.aspx IIS 7.0 Protocols * NNTP (Network News Transfer Protocol) ei ole enää tuettu Internet Information Services 7.0:ssa. == Lähteet == == Aiheesta muualla == * Windows Server 2008 – Virallinen sivusto * ICT Manuaali Luokka:Windows-versiot Luokka:Vuoden 2008 ohjelmistot
Thomas Blood

Thomas Blood (1618 — 24. elokuuta 1680) oli irlantilaissyntyinen 1600-luvulla elänyt herrasmiesvaras. Parhaiten hänet tunnetaan yrityksestä varastaa Ison- Britannian kruununjalokivet.Tieteen Kuvalehti Historia 5/2014, s. 76. Blood aloitti rikollisen uransa menetettyään omaisuutensa Englannin sisällissodan jälkeen. Epäonnistuneen aatelismiehen sieppausyrityksen jälkeen päätti Blood vuonna 1671 ryöstää kruununjalokivet, joita tuolloin esiteltiin Lontoon Towerissa. Yhdessä apuriensa kanssa Blood onnistui sitomaan vartijan. Ryöstön yhteydessä kruunu nuijittiin levyksi ja valtikka katkaistiin puoliksi. Näiden lisäksi varkaat veivät valtakunnanomenan. Ryöstö ei jäänyt muilta vartijoilta huomaamatta ja joukkio jäi kiinni Lontoon kaduilla käydyn takaa-ajon jälkeen. Lyhyen vankeuden jälkeen Blood vietiin kuningas Kaarle II:n kuultavaksi. Bloodin rohkeus teki kuninkaaseen ilmeisesti suuren vaikutuksen, sillä hän jätti Bloodin rankaisematta. Sen sijaan hän lahjoitti Bloodille maata Irlannista. == Lähteet == == Aiheesta muualla == Luokka:Irlantilaiset rikolliset Luokka:Vuonna 1618 syntyneet Luokka:Vuonna 1680 kuolleet
Jussi Uoti

Jussi Mikael UotiHelsingin Sanomat 17.1.2002: En ole pakoillut mitään enkä ketään (Jussi Uotin vastaus toimittaja Keijo Himaselle) (s. 1964) on yhdessä veljensä Kari Uotin kanssa eräs tunnetuimmista 1980-luvun lopun kasinotalouden taloussotkuihin liittyneistä henkilöistä. Jussi Uoti teki henkilökohtaisen konkurssin taloussotkujen seurauksena ja pakeni ulkomaille. Hänen rooliaan tapahtumissa pidetään vähäisempänä kuin hänen veljensä Kari Uotin. Jussi Uoti joutui syytteeseen myös omaisuutensa salaamisesta konkurssimenettelyssä. Asiaa koskeva oikeudenkäynti kesti kuukausia keväällä 2006. Tuomio asiassa annettiin 12. joulukuuta 2006. Uoti sai Salon käräjäoikeudessa vuoden ja kahden kuukauden vankeusrangaistuksen törkeästä velallisen epärehellisyydestä. Uoti salasi yli 12 miljoonan euron omaisuuden konkurssissaan 1998. Tapauksen asiakirjat julistettiin salaiseksi 15 vuodeksi.HS: Jussi Uotille vankeutta petoksesta Tuomio purettiin Korkeimmassa oikeudessa vuonna 2010. KKO:n mukaan ”konkurssissa annettaviksi vaaditut tiedot olivat sellaisessa yhteydessä samanaikaisesti vireillä olleeseen rikosasiaan, että Euroopan ihmisoikeustuomioistuimen asiaa koskeva oikeuskäytäntö huomioon ottaen A:lla oli pesäluetteloa vannoessaan ollut oikeus olla ilmoittamatta omaisuuttaan siltä osin kuin häntä oli syytetty törkeästä velallisen petoksesta”. ==Lähteet== Luokka:Suomalaiset liikemiehet Luokka:Talousrikoksista tuomitut henkilöt Luokka:Vuonna 1964 syntyneet Luokka:Elävät henkilöt
Kasinotalous

Luokka:Talouskuplat Kasinotalous oli paheksuva nimitys, joka levisi käyttöön 1980-luvulla. Kasinotaloudella tarkoitetaan erityisesti 1980-luvun loppupuolen ja aivan 1990-luvun alun Suomen talouden "hulluja vuosia", joissa 1980-luvun puolivälissä vapautuneiden markkinoiden toiminta johti talouden ylikuumenemiseen. Kasinotalous johti lopulta suuriin tappioihin pankeille ja sijoitusliikkeille sekä oli osaltaan vaikuttamassa Suomen talouden ajautumisessa lamaan 1990-luvun alussa. Kasinotalouden tyypillisimpiä piirteitä olivat jupit, lainojen tyrkyttäminen heikkoja vakuuksia vastaan, helposti saatujen lainojen käyttäminen kalliisiin hyödykkeisiin, kuten muskeliveneisiin, luksuskesämökkeihin ja autoihin sekä sijoituskuplat. Kasinotalous toi pörssin ja sijoittamisen palkansaajien tietoon ennennäkemättömällä tavalla; muun muassa lehdissä esiintyi kirjoituksia tunnetuista pörssimiehistä (esimerkiksi Jukka Keitele). Kasinotalousvaiheesta alkoi kuluttajien säästämisen painopiste siirtyä korkotalletuksista pörssisidonnaisempiin sijoituselementteihin, kuten osakkeisiin ja sijoitusrahastoihin. Jotkut kasinotalouden nimekkäistä toimijoista pakoilivat ulkomailla, mutta joutuivat myöhemmin syytteeseen eri talousrikoksista. Kuuluisimpia näistä olivat Peter Fryckman, Jussi ja Kari Uoti sekä Jukka-Pekka Mattila. Kasinotalous oli myös talousrikollisten kulta-aikaa. Usein lainoja otettiin talousrikollisten pöytälaatikkofirmojen nimiin. Lainojen vakuuksien (esimerkiksi tonttien, rakennusten) arvot yliarvioitettiin (esimerkiksi väärennettiin asiakirjoja tai sitten arviot teetettiin muiden talousrikollisten tätä tarkoitusta varten tehtailemilla pöytälaatikkofirmoilla). Perusteettomien lainojen myöntämisessä helpotti myös pankin johtohenkilökunta, joka saattoi saada ns. kick-backinä takaisin tietyn osuuden myönnetystä lainasta. Muita kasinotalouden nostamia julkisuuden henkilöitä olivat Taito Tuunanen ja Kai MäkeläUusi Suomi: Taito Tuunasesta tuli taas mediamiljonääri sekä Hannes Kulvik. == Lähteet == ==Kirjallisuutta== * Jaarli Tulimeri (ent. Juha-Matti Anttila): Kaikki rahasta : nuoren talousrikollisen tunnustukset. ISBN 951-0-19808-0 Luokka:Suomen taloushistoria Luokka:Suomi 1980-luvulla Luokka:Talouskuplat
Max Kenig

Max Kenig (s. 16. syyskuuta 1983 Riihimäki) on suomalainen entinen jääkiekkoilija. Hän pelasi kevääseen 2009 Saksan kolmanneksi korkeimmalla sarjatasolla Oberligassa EHC Leipziger Eislöwenin joukkueessa. Hän on 172 senttiä pitkä. Hänen pelipaikkansa oli keskushyökkääjä ja kätisyys vasen. Max on veljeskaksikon (Kasper Kenig) nuorempi jäsen. Hän on taitava, peliä lukeva sentteri, joka on kiekollisena monipuolinen. Hän pelasi Jääkiekon SM-liigaa KalPassa kaudella 2005–2006. Kenig oli mukana pronssia voittaneessa Suomen joukkueessa alle 18-vuotiaiden MM-kisoissa vuonna 2001. ==Tilastot== Runkosarja Pudotuspelit Kausi Joukkue Sarja O M S P RM O M S P RM 2002–2003 HPK SM-liiga 51 6 13 19 2 9 0 0 0 0 2003–2004 HPK SM-Liiga 31 0 3 0 12 1 0 0 0 0 2003–2004 FPS Mestis 4 4 0 4 12 – – – – – 2004–2005 KalPa Mestis 42 8 8 16 10 9 0 1 1 2 2005–2006 KalPa SM-Liiga 49 2 4 6 22 – – – – – 2005–2006 Jokipojat Mestis 1 0 0 0 0 – – – – – 2006–2007 EHC Freiburg Oberliga (Saksa) 3 3 2 5 0 0 0 0 0 0 2006–2007 EHC Leipziger Eislöwen Oberliga (Saksa) 17 8 21 29 2 2007–2008 EHC Leipziger Eislöwen Oberliga (Saksa) 51 25 61 86 36 6 4 0 4 2 3 kautta YHTEENSÄ SM-Liiga 151 8 20 28 36 10 0 0 0 0 ==Lähteet== * * * Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Kylkiasento

Kylkiasento, myös NATO-asento, on ensiavussa käytetty asento tajuttomalle potilaalle. Sen tehtävä on pitää potilas vakaassa asennossa ja hengitystiet avoimina. Selällään makaavan kieli voi tukkia hengitystiet. == Kylkiasentoon asettaminen == Kylkiasennosta on useita muunnelmia, mutta potilas voidaan laittaa kylkiasentoon esimerkiksi näin: (1) # Laita potilas makaamaan selälleen. # Aseta potilaan vasen käsi potilaan rinnalle ja nosta potilaan vasen polvi koukkuun. # Käännä potilas kyljelleen niin, että vasen polvi tulee potilaan yli ja pää lepää vasenta kättä vasten. # Tarkista, että hengitystiet ovat avoinna ja että asento näyttää mukavalta. (2) # Laita potilas makaamaan selälleen. # Kierrä potilaan vasemmalle puolelle, älä harppaa! (Tämä voi tuntua erittäin epämukavalta potilasta kohtaan!) # Laita vasen käsi vilkutusasentoon. (90 asteen kulmaan!) # Laita oikea käsi potilaan rinnalle. # Nosta oikea polvi koukkuun. # Laita potilas tämän jälkeen vasemmalle kyljelle ja tarkista hengitystiet. Luokka:Ensihoito Luokka:Asennot
Pelimuodot

Pelimuodot tai pelimoodit () ovat videopeleihin sisältyviä pelimuotoja, jotka vaikuttavat kunkin pelin sääntöihinkin. Pelimuodot jaetaan yleisimmin yksin- ja moninpelimuotoihin. Erilaiset moninpelimoodit ovat yleisiä videopeleissä. == Yleisimpiä pelimuotoja sota- ja toimintapeleissä == * Deathmatch : Kaikki vastaan kaikki. Voittaja on eniten tappoja tietyn aika- tai tapporajan sisällä tehnyt pelaaja. * Team deathmatch :Kaksi joukkuetta vastakkain, jossa tarkoituksena on tappaa eniten vastustajan joukkueen jäseniä tietyn aika- tai tapporajan sisällä. * Capture the flag : Yleensä kaksi joukkuetta vastakkain. Tarkoituksena on hyökätä vastustajan tukikohtaan ja viedä heidän lippunsa, mutta samalla puolustaa omaa lippua. Kun vastustajan lippu on saatu, se pitää viedä omaan tukikohtaan. Joukkue saa aina pisteen kun se onnistuu lipunryöstössä. Voittaja on se joukkue, joka on kerännyt eniten pisteitä tietyn aikarajan sisällä. * One-flag : Sama idea kuin edellisessä, mutta tässä molemmat joukkueet pelaavat samasta lipusta, joka on alussa yleensä keskellä pelialuetta, ja koettavat viedä sen vastustajan tukikohtaan. * Last man standing : Deathmatchin kaltainen. Kaikki vastaan kaikki tai vaihtoehtoisesti kaksi joukkuetta vastakkain. Jokaisella pelaajalla (tai joukkueella) on alussa esimerkiksi 10 pistettä. Pelaaja menettää pisteen aina kuollessaan. Kun kaikki pisteet on menetetty pelaaja (tai joukkue) putoaa pelistä. Se joka saa pudotettua muut pelaajat (tai joukkueet) pois pelistä on voittaja. * Conquest : Vastakkain kaksi joukkuetta, joilla molemmilla omat tukikohtansa. Päämääränä on pudottaa vastustajan pisteet nollaan valloittamalla vastapelaajan tukikohtia ja tappamalla heitä. Ensiksi vastustajan pisteet nollaan pudottanut on voittaja. * Cooperative : Kaksi tai useampi pelaaja pelaa pelin yksinpelitarinaa, muita tehtäviä tai selviytymistilaa läpi moninpelinä samalla puolella. == Katso myös == * Pelimekaniikat Luokka:Videopelikäsitteet
Adriano

Adriano voi tarkoittaa seuraavia: ;Taiteilijanimenä: * Adriano (Adriano Afonso Thiel Munoz, s. 1978), brasilialainen jalkapalloilija * Adriano (Adriano Vieira Louzada, s. 1979), brasilialainen jalkapalloilija * Adriano (Adriano Leite Ribeiro, s. 1982), brasilialainen jalkapalloilija * Adriano (Adriano Correia Claro, s. 1984), brasilialainen jalkapalloilija ;Etunimenä: * Adriano Banchieri (1568-1634), italialainen säveltäjä, musiikkoteoreetikko, urkuri ja runoilija * Adriano Caprioli (s. 1936), italialainen katolinen piispa * Adriano Celentano (s. 1938), italialainen laulaja, laulunsanoittaja, näyttelijä, koomikko, elokuvaohjaaja ja televisiojuontaja * Adriano Malori (s. 1988), italialainen maantiepyöräilijä * Adriano Marquez (s. 1965), espanjalainen pornonäyttelijä * Adriano Rossato (s. 1977), brasilialainen jalkapalloilija * Adriano Vinciguerra (1931-2009), italialainen muusikko ja ravintoloitsija
Psycho Motel

Psycho Motel on vuonna 1996 perustettu rock- ja heavy metal -yhtye, jonka Iron Maiden -kitaristi Adrian Smith perusti sooloprojektejaan varten. ==Albumit== * State of Mind (1996) * Welcome to the World (1997) ==Kokoonpano== *Andy Makin – laulu *Adrian Smith – kitara, taustalaulu *Gary Leideman – basso, taustalaulu *Mike Sturgis – rummut, taustalaulu Luokka:Brittiläiset rockyhtyeet
State of Mind (Psycho Motelin albumi)

State of Mind on Psycho Motelin albumi, joka julkaistiin vuonna 1996. == Kappaleet == Kaikki kappaleet on säveltänyt ja sanoittanut Adrian Smith, ellei toisin mainita. #Sins of Your Father #Worlds On Fire #Psycho Motel #Western Shore #Rage #Killing Time #Time Is a Hunter #Money to Burn #City of Light #Excuse Me Luokka:Vuoden 1996 esikoisalbumit Luokka:Psycho Motelin albumit
Kristillinen keskus

Kristillinen Keskus, virallisesti Helsingin Kristillinen Keskus, oli Patmos Lähetyssäätiön aiempi toimintakeskus ja sijaitsi Harjukatu 2:ssa Harjussa. Seurakuntien pidättyvyys antaa tiloja herätysliikkeille johti siihen, että Patmos perusti Helsingin Kristillinen Keskuksen. Kristillisessä Keskuksessa toimi kahvio ja säätiön kustantamien julkaisujen myymälä. Sittemmin Patmos järjesteli toimintojaan uudelleen ja perusti Savenvalajan paja -nimisen kokoustoiminnan keskuksen Helsingin Sörnäisiin ja Studio24/Kristillinen mediakeskus -nimisen studion video- ja äänitallenteiden tuottamiseen. ==Katso myös== *Leo Meller ==Aiheesta muualla== *Patmos Luokka:Hyväntekeväisyys Suomessa Luokka:Suomalaiset kristilliset järjestöt Luokka:Kristinusko Helsingissä Luokka:Alppiharju
Welcome to the World

Welcome to the World on Psycho Motelin albumi, joka julkaistiin vuonna 1997. == Kappaleet == #The Last Chain #A Quarter to Heaven #Rain #Believe #With You Again #Into the Back #No Loss to Me #Underground #Welcome to the World #Something Real #Innocence #I’m Alive #Hypocrisy *Kaikki kappaleet on säveltänyt ja sanoittanut Adrian Smith, ellei toisin mainita. Luokka:Vuoden 1997 albumit Luokka:Psycho Motelin albumit
Victoraș Iacob

thumb|200px|Victoraș Iacob Victoraș Constantin Iacob (s. 14. lokakuuta 1980 Râmnicu-Vâlcea, Romania) on romanialainen jalkapalloilija, joka edustaa FC Steaua Bukarestia. Iacobin pelipaikka on hyökkääjä. 191 senttimetriä pitkä Iacob teki debyyttinsä Romanian liigassa vuonna 1999 pelatessaan AS Rocar Bukarestin joukkueessa. Vuonna 2001 hän siirtyi pääkaupungin seurasta Universitatea Craiovaan, jossa hän pelasi vuoden ennen muuttoa takaisin Bukarestiin, tällä kertaa FC Naționalin riveihin. Eri romanialaisseuroja ahkerasti kiertänyt Iacob edusti ennen nykyistä seuraansa myös FC Oțelul Galația ja Rapid Bukarestia. ==Aiheesta muualla== *Iacob Romaniansoccer.ro:n sivuilla *Iacob Steauan sivuilla Luokka:Romanialaiset jalkapalloilijat Luokka:Vuonna 1980 syntyneet Luokka:Elävät henkilöt
Volsin tähtitorni

Komakallion tähtitorni sijaitsee Kirkkonummella Volsin kylässä. Sen omistaa Tähtitieteellinen yhdistys Kirkkonummen Komeetta. Se sijaitsee Komakalliolla, noin 6 kilometrin päässä Kirkkonummen keskustasta pohjoisluoteeseen pitkin Volsintietä. Tähtitorniin asennettiin marraskuussa 2004 28 cm kaukoputki. Tähtitornissa on kokonaan poistyönnettävä katto, niin että havaittaessa koko taivas on näkyvissä. Tähtitornille on vedetty sähköt ja rakennettu tie. Tähtitornin rakentamista ovat tukeneet jäsenet lahjoituksillaan, Kirkkonummen Säästöpankkisäätiö ja Suomen Kulttuurirahasto. Rakentamista on rahoittanut Euroopan unioni Leader+ -tuellaan. Kirkkonummen kunta on luovuttanut 4000 neliön maa-alueen yhdistyksen käyttöön. Komakalliolle on valmistunut elokuussa 2008 myös toinen tähtitorni. Vuonna 2009 Komakalliolle on rakennettu tähtitorni, josta havaitaan muuttuvia tähtiä. Vuonna 2011 rakennettiin neljäs havaintorakennus sekä erillinen jalusta siirrettäville kaukoputkille. 2015 rakennettiin havaintorakennus, jossa on kolme kaukoputkea valokuvausta varten. ==Aiheesta muualla== * http://www.ursa.fi/yhd/komeetta/vols10.htm Kertomus rakentamisesta * http://www.ursa.fi/yhd/komeetta/havaintopaikka/vols.htm Mm. kartta paikasta Luokka:Suomen observatoriot Luokka:Kirkkonummen rakennukset ja rakennelmat
Windows NT 3.5

Windows NT 3.5 on Microsoftin graafinen, yrityskäyttöön suunniteltu käyttöjärjestelmä. Se oli ensimmäinen NT-pohjainen järjestelmä, joka julkaistiin 21. syyskuuta 1994. Käyttöjärjestelmästä julkaistiin kaksi versiota, työasema ja palvelin. == Lähdekoodi == Windows NT 3.5:n lähdekoodi vuoti julkisuuteen toukokuussa 2020. Microsoft ei halunnut kommentoida asiaa. == Lähteet == Luokka:Windows-versiot Luokka:Vuoden 1994 ohjelmistot
Windows NT 3.51

Windows NT 3.51 on Microsoftin graafinen, yrityskäyttöön suunniteltu käyttöjärjestelmä. Se oli ensimmäinen NT-pohjainen järjestelmä, joka julkaistiin 30. toukokuuta 1995. Käyttöjärjestelmästä julkaistiin kaksi versiota, työasema ja palvelin. == Lähteet == Luokka:Windows-versiot Luokka:Vuoden 1995 ohjelmistot
Nathan Bedford Forrest

Nathaniel Bedford Forrest (13. heinäkuuta 1821 Chapel Hill, Tennessee – 29. lokakuuta 1877 Memphis, Tennessee) oli etelävaltioiden kenraali Yhdysvaltain sisällissodassa. Hän liittyi etelävaltioiden armeijaan sotamiehenä vuonna 1861. Hänestä tuli Robert E. Leen luotetuin ratsuväenkenraali ja hän otti osaa muun muassa Tupelon, Brice’s Crossroadin ja Franklinin taisteluihin. Hän oli sodan arvostetuin ratsuväen ja partisaanien (sissien) johtaja. Forrest oli yksi sisällissodan innovatiivisimmista ja menestyksekkäimmistä kenraaleista, ja hänen liikkuvan sodankäynnin taktiikoitaan tutkitaan nykyäänkin. Sisällissodan jälkeen hänestä tuli Ku Klux Klanin ensimmäinen suurvisiiri. Eräiden lähteiden mukaan Forrest lähti myöhemmin klaanista, koska hän ei hyväksynyt sen uutta suuntaa.http://www.iupui.edu/~aao/kkk.html Huhtikuussa 1864 Fort Pillow’n taistelun päätteeksi Forrestin johtamat joukot syyllistyivät verilöylyyn, jossa tapettiin satoja enimmäkseen mustia unionin sotilaita.Benzkofer, Stephan: The Civil War: Fort Pillow Massacre. Chicago Tribune. 6.4.2014. Forrest kuoli diabeteksen jälkiseuraamuksiin Memphisissä vuonna 1877. Forrestille pystytettiin muistomerkki Selman kaupunkiin Alabamaan vuonna 2000. Muistomerkkiä tärveltiin ja siihen kuulunut patsas katosi vuonna 2012.Brown, Robbie: Bust of Civil War General Stirs Anger in Alabama. The New York Times. 24.8.2012. Romen kaupungissa Georgiassa on ollut Forrestin patsas vuodesta 1909, ja Tennesseessä on hänen mukaansa nimetty luonnonpuisto. == Populaarikulttuurissa == * Forrest Gump -elokuvassa vuodelta 1994 kerrotaan päähenkilön olevan nimetty Nathan Forestin mukaan. * Forrest mainitaan kanadalaisen countrymuusikon Corb Lundin kappaleessa ”Horse Soldier, Horse Soldier”. == Lähteet == == Aiheesta muualla == Luokka:Yhdysvaltojen sisällissodan etelävaltioiden kenraalit Luokka:Ku Klux Klanin jäsenet Luokka:Vuonna 1821 syntyneet Luokka:Vuonna 1877 kuolleet
Ärjä

Ärjä eli Ärjänsaari on saari Oulujärvessä Ärjänselällä. Pinta-alaltaan 270 hehtaarin suuruinen saari kuuluu Kajaanin kaupunkiin. Ärjä on noin neljä kilometriä pitkä itä–länsi-suunnassa ja leveimmillään hieman yli kilometrin. Saaressa on noin kymmenen kilometriä rantaa, lähes kokonaan hiekkarantaa. Saaren luonnolle ovat tyypillisiä korkeat hiekkatörmät; korkeampia törmiä on vain Ärjänselän länsipuolella sijaitsevassa Manamansalossa. Törmät ovat syntyneet Oulujärven kallistuttua vähitellen itään päin. Oulujärven vedenpinta on ajan mittaan vyöryttänyt saaren törmät. Erikoisena luonnonmuodostumana saari kuuluu Natura 2000 -ohjelmaan ja sen rantojen lisärakentaminen on estetty myös Kajaanin kaupungin rantaosayleiskaavalla. Aiemmin saaren omisti UPM-Kymmene Oyj Kajaani Oy:n perintönä. Saareen rakennettiin 1920- ja 1930-luvuilla lomamökkejä, jotka olivat ensin Kajaani Oy:n ja myöhemmin sen työtä jatkaneiden yritysten työntekijöiden vuokrattavissa. Saaren suosio oli suurimmillaan 1950-luvulla. Kainuun elinkeino-, liikenne- ja ympäristökeskus osti saaren valtiolle vuonna 2017. Saaresta on tarkoitus tehdä luonnonsuojelualue. Saarella ei ole pysyvää asutusta. Siellä on vain lomamökkejä saaren etelärannalla. Saaren rannoista vain noin kymmenen prosenttia on rakennettua, joten Ärjässä on Oulujärven suurin yhtenäinen vapaa ranta-alue. Saaren länsipäässä, Palopäässä eli Karkeassapäässä sijaitsee Kajaani Oy:n aikoinaan rakentama kalakämppä. Useat saaren rakennuksista ovat Kajaani Oy:n arkkitehtina toimineen Eino Pitkäsen käsialaa. Historiasta tiedetään Oulujärven sisävesirosvojen lymynneen saarella odottamassa Oulusta palaavia kainuulaisia tervansoutajia.Kiveksen rosvot archive.org ==Hakkuut 2016== Tammikuussa 2016 metsäyhtiö UPM aloitti saarella metsien hakkuut. Saari kuuluu Natura 2000 -alueisiin ja muun muassa Suomen luonnonsuojeluliitto vaati hakkuiden lopettamista luonnonsuojelulakiin vedoten. UPM:n mukaan Kajaanin ELY-keskuksen hyväksymät 120 hehtaarin aluetta koskevat hakkuut olivat osa saaren hoito- ja käyttösuunnitelmaa. Hakkuiden pelättiin uhkaavan alueen retkeily- että ympäristöarvoja. 8\. helmikuuta 2016 Greenpeacen aktivistit estivät hakkuita asettumalla hakkuukoneiden tielle. Seuraavana päivänä UPM ilmoitti hakkuiden lopettamisesta, mutta kritisoi vahvasti luonnonsuojelijoiden toimintaa alueella. ==Saareen liikennöineitä laivoja ja vesibusseja== *S/S Kajaani I *S/S Kajaani II (Myös uudempi 1950-luvun moottorivene on ollut nimeltään Kajaani II) *S/S Kajaani III *S/S Kajaani IV *S/S Kajani V *S/S Kajaani VI *M/s Kunto *S/S Kouta *M/S Ämmäkoski *S/S Toukka *S/S Tevä *S/S Ärjä *Vesibussi Ärjä (vanhempi, puinen) *Vesibussi Ärjä (uudempi, lasikuituinen) ===Ärjän laivanhylky=== Ärjän Säipässä on 1900-alun hiekkajaalan hylky, johon on myöhemmin rakennettu venelaituri. Hiekkajaaloilla kuljetettiin aikoinaan Ärjästä hiekkaa Kajaanin Auralaan, jossa Kajaani Oy valmisti omistamassaan tiilitehtaassa tiiliä. == Lähteet == ==Kirjallisuuttaa== * ==Aiheesta muualla== * Ärjä Reijo Heikkisen sivulla * Kuva hiekkaproomun hylystä * Juttu Retkipaikka-palvelussa * Ärjänsaari Luontoon.fi-sivuilla Luokka:Oulujärven saaret Luokka:Kajaanin saaret
Aikakone (romaani)

Aikakone () on H. G. Wellsin romaani vuodelta 1895. Sitä on pidetty aikamatkustustarinoiden peruskivenä. Tarinasta on tehty kaksi elokuvaversiota, vuosina 1960 ja 2002. Elokuvat on kuitenkin pelkistetty seikkailuelokuviksi, eivätkä ne kunnolla vastaa alkuperäistekstiä. == Sisältö == Romaanin kertoja ja päähenkilö Aikamatkaaja matkustaa tekemällään aikakoneella vuoteen 802 701\. Siellä hän tapaa suloisen eloi-kansan ja näitä syövät, maan alla asuvat hirvittävät morlokit. Eloi-kansa on taantunut henkisesti; heillä ei ole taidetta tai tiedettä ja he käyttävät aikansa vain yksinkertaisiin huvituksiin, kuten kukkien keräilyyn, tanssiin ja lauluun, ympäristössä, jonka menneet polvet ovat ilmeisesti keinotekoisesti muuttaneet miellyttäväksi. Morlokit ilmeisesti (kertojan teorian mukaan) valmistavat eloiden käyttämät vaatteet ja muut keinotekoiset tarve-esineet. Romaanin olennaista ainesta on kertojan teoria, jonka mukaan eloit ovat olleen alun perin yhteiskunnan yläluokkaa, joka on pikkuhiljaa vallannut kaiken maanpäällisen tilan ja pakottanut työtätekevät asumaan ja palvelemaan heitä maan alla. Evoluutio on muokannut työläisistä maanalaiseen elämään sopeutuneen uuden ihmislajin. Maanpäälliset ovat puolestaan kehittäneet ympäristönsä niin miellyttäväksi ja helpoksi, että he ovat itse evoluution myötä taantuneet ruumiin- ja hengenvoimiltaan. Lopulta on syntynyt jonkinlainen symbioosi, jossa morlokit ylläpitävät viettiensä mukaisesti eloiden elämää, mutta käyttävät heitä myös ruoaksi. Teos voidaan nähdä vertauskuvana aikansa Britannian luokkaeroista, ja siihen on vaikuttanut H. G. Wellsin sosialistinen aatemaailma. ==Suomennokset== *Aikakone, suomennos Lyyli Vihervaara, Gummerus 1917. *2.laitos: Yhteislaitos: Aikakone - Maailmojen sota, suomennos Matti Kannosto, Kirjayhtymä 1979. *3.laitos: suomennos Tero Valkonen, Desura 2000. ==Aiheesta muualla== * The Time Machine Project Gutenberg * The Time Machine online-kirja englanniksi HTML-muodossa. Luokka:Englantilaiset tieteisromaanit Luokka:Vuoden 1895 kirjat Luokka:H. G. Wellsin teokset
Maan haltija

Maan haltija on suomalaisessa kansanperinteessä perhettä, taloa, satoa, karjaa ja pihapiiriä hoitava ja vartioiva hyvä haltija, joka tulee erottaa pahoista ja vieraista maaperän haltijoista kuten maahisista ja maanväestä. Maan haltija on joko nais- tai miespuolinen. Jos se on naispuolinen, menestyy karja hyvin, jos miespuolinen, menestyvät hevoset. Joskus haltijoita on sekä mies että nainen, pariskunta. Tällöin talo on erityisen onnekas. SKVR: I4 1995. Runonsäkeiden ohella on pitkähkö kuvaus maan haltijoihin liittyvistä uskomuksista. Haltijaa tulee kunnioittaa, niin hän hoitaa työnsä hyvin. Haltijalle on usein luvattu, että joka vuosi jonkun juhlan aikaan se saa osansa juhlaruuasta tai sadosta. Pyhä pihapuu on uhripaikka, jonka luona haltijaa kumarretaan ja sille viedään uhrilahjoja. Maan haltija voi näyttäytyä ennen onnettomuutta unessa tai valveessa. Jos haltija on hyvissä vaatteissa ja iloinen, ei hän ole onnettomuuden aiheuttaja, ja on vain varoittamassa. Jos haltija on pahoissa vaatteissa eikä näytä kasvojaan, on hän vihastunut, ja aikomassa aiheuttaa onnettomuuden. Erään perinteen mukaan tällöin on kiireesti mentävä paikalle, jossa haltija on näyttäytynyt, ja uhrattava alasti. SKVR: I4 18 Haltija ei välttämättä synny itsestään. Kun perustetaan uutta taloa, tehdään taikoja, jotta saataisiin haltija. Muuten voivat pahat haltijat tai maanväki asettua pihapiiriin. Erään kansanperinteen mukaan pitää polttaa tulta kolme päivää sillä paikalla, johon haluaa talon perustaa. Kolmantena päivänä haltija ilmestyy unessa. Silloin näkee, tuleeko mies vai nais-haltija vai pariskunta. Jos haltijat ovat rikkaan näköisiä, koreissa vaatteissa ja iloisia, tulee talosta menestyvä. Jos haltijat ovat kurjan näköisiä, ei talokaan sillä paikalla menestyisi. SKVR: I4 1995 Eräät loitsusanat naispuolisen maan haltijan kutsumiseen: ja miespuolisen: ==Katso myös== * Tonttu * Maanväki eli maahiset ==Lähteet== Luokka:Suomalaiset jumalat ja taruolennot